./data/phi0914/phi0014/phi0914.phi0014.perseus-lat2.xml
Titus Livius (Livy)
GeganioMacerino iterum T QuinctioCapitolino quintum   idem hic annus censurae       initium fuit, rei a parua origine ortae, quae deinde tanto incremento aucta est,       ut morum disciplinaeque Romanae penes eam regimen, senatui equitumque centuriis       decoris dedecorisque discrimen, [sub dicione eius magistratus ius] publicorum       ius priuatorumque locorum, uectigalia populi Romani sub nutu atque arbitrio       <eius> essent   ortum autem initium est rei, quod in populo per multos annos       incenso neque differri census poterat neque consulibus, cum tot populorum bella       imminerent, operae erat id negotium agere         mentio inlata apud senatum est rem operosam ac minime consularem suo proprio       magistratu egere, cui scribarum ministerium custodiaeque tabularum cura, cui       arbitrium formulae censendi subiceretur   et       patres quamquam rem paruam, tamen quo plures patricii magistratus in re publica       essent, laeti accepere, id quod euenit futurum, credo, etiam rati, ut mox opes       eorum qui praeessent ipsi honori ius maiestatemque adicerent,  et tribuni, id quod tunc erat, magis necessarii quam       speciosi ministerii procurationem intuentes, ne in paruis quoque rebus incommode       aduersarentur, haud sane tetendere   cum a       primoribus ciuitatis spretus honor esset, Papirium Semproniumque, quorum de       consulatu dubitatur, ut eo magistratu parum solidum consulatum explerent, censui       agendo populus suffragiis praefecit  censores ab re appellati sunt